Elektroskop
<s>Elektroskop je uređaj ili mjerni instrument kojim se može pokazati je li neko tijelo električki nabijeno.</s><s>Sastoji se od kućišta (najčešće metalnoga) i metalne šipke koja na jednom kraju (izvan kućišta) ima metalnu kuglu ili pločicu, a na drugome (u kućištu) obješena dva tanka metalna listića.</s><s>Šipka je na kućište pričvršćena s pomoću izolatora.</s><s>Ako se kuglica elektroskopa dodirne nekim naelektriziranim tijelom, šipka će se nabiti elektricitetom, pa i listići na njezinu kraju.</s><s>Budući da su listići nabijeni istom vrstom elektriciteta, međusobno će se odbijati i razmaknuti.</s><s>Razmak listića to je veći što je veća količina naboja dovedena na kuglicu elektroskopa.</s><s>Elektroskop sa zlatnim listićima prvi je konstruirao engleski svećenik Abraham Bennet 1787.</s><s>U praktičnoj su upotrebi danas elektroskopi s umjerenom (baždarenom) skalom otklona, na kojoj se direktno čita napon, odnosno električni naboj, ovisno o izvedbi.</s><s>Takvi elektroskopi zovu se elektrometri ili elektrostatski voltmetri.</s><s>Zbog velike osjetljivosti elektrometri se upotrebljavaju kao dozimetri za mjerenja u nuklearnoj fizici (ionizacija), a i za mjerenja vrlo visokih napona.</s><s>Elektrometri mogu biti izvedeni na razne načine: Braunov s jednim listićem, Wulfov s dvjema nitima od kvarca, Thomsonov kvadratni elektrometar i tako dalje.</s>

<s>Elektroskop sa zlatnim listom
Elektroskop sa zlatnim listom se upotrebljava za otkrivanje statičkog elektriciteta.</s><s>Ako se glava elektroskopa naelektrizira, onda se zlatni list odmakne od metalne šipke, budući da imaju jednak električni naboj.</s><s>Elektroskop se može iskoristiti za ispitivanje fotoelektričnog učinka.</s><s>Ako glavu elektroskopa osvijetlimo ultraljubičastim svjetlom, doći će do izbijanja elektrona i zlatni listić će se približiti metalnoj šipki.</s><s>Ovaj pokus je bitan za određivanje granične frekvencije ulaznog svjetla kod fotoelektričnog učinka.</s>

<s>Slike</s>

<s>Izvori</s>

<s>Mjerni instrumenti</s>

